***Animals*** je desiaty štúdiový album britskej progresívnej rockovej skupiny Pink Floyd. Tento album dňa 21. januára 1977 vydali hudobné vydavateľstvá Harvest a Columbia Records. V roku 1976 ho produkovala skupina Pink Floyd vo svojom lodýnskom štúdiu Britannia Row Studios. Album svojou formou nadväzoval na predchádzajúce prepojené, dlhé kompozície, ktoré mala kapela na svojich predchádzajúcich projektoch, vrátane *Wish You Were Here* (1975).link

*Animals* je progresívnym aj konceptuálnym rockovým albumom. Jeho koncept je oproti námetom predošlých diel rozdielny. Nesleduje stavy jednotlivca, svojim konceptom sa zameriava na spoločensko-politické podmienky Spojeného kráľovstva v polovici 70. rokov. 

V skupine počas jeho produkcie eskalovalo napätie, ktoré vyvrcholilo o dva roky neskôr vylúčením klávesáka Richarda Wrighta. 

Na obale albumu, ktorého forma bola nápadom basgitaristu a hlavného autora projektu, Rogera Watersa a ktorý graficky realizoval dlhoročný spolupracovník kapely, Storm Thorgerson, je zobrazené nafukovacie prasa, ktoré sa vznáša medzi dvoma komínmi elektrárne Battersea.

K albumu Animals skupina Pink Floyd nevydala žiadne single. Propagácia projektu bola podporená na turné, ktoré dostalo názov In the Flesh Tour. Watersove skúsenosti s reakciami sfanatizovaného publika počas tohto turné mu dali inšpiráciu pre koncept nasledujúceho projektu skupiny Pink Floyd, albumu *The Wall* (1979). 

Album *Animals* dosiahol druhú priečku v rebríčkoch Spojeného kráľovstva a bol tretím v rebríčku *Bilboardu* v USA. V amerických rebríčkoch sa tento album udržal iba šesť mesiacov, preto bol zo strany hudobnej kritiky ako aj po komerčnej stránke bol v čase vydania, vzhľadom na úroveň úspechu prechádzajúcich albumov skupiny: *Dark Side of the Moon* a *Wish You Were Here*, označovaný za určité sklamanie. 

V neskorších rokoch získal ale priaznivejšie recenzie a v retrospektívnych hodnoteniach projektov kapely Pink Floyd je *Animals* považovaný za jedno z ich najlepších diel. Podľa RIAA je tento album štvornásobne platinový.

Nahrávanie albumu
-----------------

V roku 1975 Pink Floyd kúpila trojpodlažnú skupinu kostolných sál na 35 Britannia Row v severolondýnskej šrtvti Islington. Ich zmluva so spoločnosťou EMI, v ktorej sa dohodli na neobmedzenom čase nahrávania, výmenou za nižšie percento zo zisku z predaja albumov im vypršala, tak budovu prerobili na skladové priestory a nahrávacie štúdio. Práce trvali väčšinu roku 1975 a po ich ukončení v apríli 1976 skupina začala pracovať v nových podmienkach na svojom desiatom štúdiovom albume *Animals*.

Technikom pri nahrávaní albumu *Animals* bol ich predošlý spolupracovník, Brian Humphries. Nahrávanie prebiehalo v Britannia Row od apríla do decembra 1976 a pokračovalo potom aj v začiatku roku 1977. Dve piesne, ktoré pôvodne zložili pre album *Wish You Were Here* a s názvami „Raving and Drooling" a „You've Got to Be Crazy" ich hrávali na koncertoch, na albume vyšli pod aktuálnymi titulmi „Sheep" a „Dogs". Tieto obnovené nahrávky boli prepracované tak, aby zapadali do nového konceptu a nadviazali na novú kompozíciu „Pigs (Three Different Ones)", ktorú napísal Waters. Ešte jedna nová skladba, „Pigs on the Wing", ktorá je rozdelená na dve časti tvoriace začiatok a záver albumu, obsahuje odkazy na Watersov súkromný život. V tom čase sa zahľadel do Carolyne Anne Christie, ktorá bola vtedy ešte vydatá za Rocka Scullyho, manažéra Grateful Dead.

S výnimkou skladby „Dogs" (ktorej je spoluautorom David Gilmour) päť skladieb albumu napísal Waters. Gilmour bol rozptýlený narodením svojho prvého dieťaťa a k písaniu piesní prispel len málo. Podobne ani Mason neprispel takou mierou ako na predchádzajúcich projektoch a *Animals* bol prvým albumom kapely Pink Floyd, na ktorý ako skladateľ ničím neprispel klávesista Rick Wright.

Skupina diskutovala o tom že na budúce turné zoberú ďalšieho gitaristu. Do štúdia bol vtedy prizvaný Snowy White. Keď Waters a Mason nedopatrením vymazali jedno z Gilmourových dokončených gitarových sól, požiadali Whiteho, aby nahral sólo na „Pigs on the Wing". Jeho nahrávku na vinylovú verziu nedali, použili ho pre nahrávku na vo verzii nahrávky v 8 stopovom kartridžovom systéme. Na turné, na ktorom sa hrali skladby z albumu *Animals,* s kapelou vystupoval aj Snowy White.

Koncepcia a skladby albumu
--------------------------

Koncept albumu voľne nadväzuje na Orwellovu politickú fikciu, *Zvieraciu farmu*. Každá z troch hlavných skladieb albumu odráža vieru v triedny systém, ktorý je v kapitalistickej spoločnosti. Sú o troch druhoch, skupinách zvierat, ktoré majú ľudské vlastnosti podobne ako v spomínanej knihe:

* **Psy** (*Dogs*): o bezohľadných megalomanských biznismenoch (tzv. hornej, strednej vrstve), ktorí pri svojom konci stiahnu na dno aj ostatných okolo seba.
* **Prasce** (*Pigs*): o politikoch a mienkotvorných vrstvách, vlastníkoch obrovských korporácií (najvyšších vrstiev) čiastočne reprezentovaných Mary Whitehouse, ktorá sa v čase tvorby albumu veľmi snažila vzhľadom na silný politický podtext tvorby cenzurovať produkciu vydavateľstva Pink Floyd Music.
* **Ovce** (*Sheep*): o všetkých ostatných, ktorí nespadajú do hore vymenovaných kategórií. Pracujúcej triede, ktorá rešpektuje politikov a manažment. Slepé „bezduché a bezohľadné" stádo oviec, bez vlastných myšlienok.

Tieto tri skladby, ktoré sú výpoveďami o skupinách zvierat, sú ohraničené dvoma časťami Rogerových pesničiek, ktoré venoval Carolyne Anne Christie: „Pigs on the Wing Part I." a „Pigs on the Wing Part II.". 

Zatiaľ čo sa pôvodná Orwellova novela zameriava na Stalinizmus, album je kritikou kapitalizmu a líši sa aj v tom, že ovce nakoniec povstanú, aby premohli psov. Album vznikol zo zbierky nesúvisiacich piesní do konceptu, ktorý slovami spisovateľa Glenna Poveyho „opisoval zjavný sociálny a morálny úpadok spoločnosti, prirovnávajúc stav človeka k stavu obyčajných zvierat".

Okrem kritiky kapitalistickej spoločnosti je album čiastočne aj reakciou na punk rockové hnutie, ktoré narastalo na popularite ako nihilistické vyhlásenie proti prevládajúcim spoločenským a politickým podmienkam a tiež ako reakcia na všeobecnú spokojnosť a nostalgiu, ktorá sa objavila okolo rockovej hudby. Pink Floyd boli jasným cieľom punkových hudobníkov, najmä Johnnyho Rottena zo Sex Pistols, ktorý mal na sebe tričko Pink Floyd, na ktorom bolo atramentom dopísané „I hate (nenávidím)". Rotten pri niekoľkých príležitostiach poznamenal, že to urobil zo srandy (v skutočnosti bol fanúšikom niekoľkých progresívnych rockových kapiel tej doby, ako boli Magma, či Van Der Graaf Generator). Bubeník Nick Mason neskôr uviedol, že privítal „Punk rockové hnutie" a vnímal ho ako vítaný návrat na undergroundovú scénu, z ktorej kapela Pink Floyd pôvodne aj vzišla. V roku 1977 produkoval v Britannia Row druhý album The Damned, *Music for Pleasure*. Bolo po tom, čo sa im nepodarilo do štúdia prilákať Syda Barretta.

Spisovateľ Mark Blake vo svojej knihe *Comfortably Numb* z roku 2008 píše, že v skladbe „Dogs" sa nachádzajú niektoré z najlepších interpretácií od Davida Gilmoura. Aj keď gitarista naspieval sólovo len v jednej jej časti, jeho výkon je „explodujúci." Táto pieseň obsahuje aj pozoruhodné prispenie od Richarda Wrighta. Sú v nej zvuky syntetizátora, ktoré sú porovnateľné s tými, ktoré použité na predchádzajúcom albume skupiny, *Wish You Were Here*. Kompozícia „Pigs (Three Different Ones)" bluesovými gitarovými riffmi a prepracovanými basovými linkami zjavne pripomína skladbu „Have a Cigar". Z troch prasiat v piesni je jediná priamo identifikovateľná britská učiteľka a konzervatívna aktivistka, ktorá viedla kampaň proti sociálnemu liberalizmu a mainstreamovým britským médiám, bojovníčka za morálku Mary Whitehouse. Je okrem iného v texte opísaná ako „mestská myš hrdá na svoj dom" („house-proud town mouse").

„Sheep" obsahuje upravenú verziu žalmu 23, ktorá pokračuje v tradičnom „Pán je môj pastier" („The Lord is my shepherd") slovami ako „núti ma zavesiť sa na háky na vysokých miestach a premieňa ma na jahňacie kotlety". Ku koncu piesne tie isté ovečky povstanú a zabijú psov a neskôr sa utiahnu späť do svojich domovov. Richard Wright v skladbe nahral úvod piesne bez sprievodu na elektrickom klavíri no jeho meno medzi autormi nefiguruje.

Album začína a je zakončený polovicou skladby „Pigs on the Wing", jednoduchej ľúbostnej piesne, v ktorej je iskierka nádeje napriek hnevu vyjadrenému v ostatných troch nahrávkach albumu. Spisovateľ Andy Mabbett ich opisuje ako „sedia v ostrom kontraste s ťažkým materiálom medzi nimi", dve polovice piesne boli výrazne ovplyvnené Watersovým vzťahom s jeho vtedajšou manželkou Carolyne Anne Christie.

Obal albumu
-----------

Héliom naplnené prasa Algie medzi komínmi elektrárne v Battersea
Po dokončení nahrávania albumu sa začalo pracovať na jeho obale. Z dizajnérskeho štúdia Hipgnosis boli naň pôvodne v ponuke tri nápady. Jedným z nich bol napríklad aj obrázok na ktorom malý chlapec vstúpi do spálne svojich rodičov a pristihne ich pri tom ako „kopulujú ako zvieratá!"

Konečný koncept dizajnu, v tom čase dosť neobvykle, navrhol Roger Waters. Býval vtedy neďaleko veľkého trojuholníkového mestského parku Clapham Common v južnom Londýne a pravidelne jazdieval okolo elektrárne Battersea, ktorej životnosť sa v tom čase blížila ku svojmu koncu. Pre obrázok na obale bol vybraný pohľad na túto budovu. Skupina si k tomu ešte najala nemeckú spoločnosť Ballon Fabrik (ktorá predtým skonštruovala vzducholode Zeppelin) a austrálskeho umelca Jeffreya Shawa aby spoločne zrealizovali asi 12-metrov veľký balón v tvare prasaťa, ktorý sa neskôr stal známy ako *Algie*. Balón bol dňa 2. decembra 1976 naplnený héliom a vmanévrovaný do polohy medzi komíny elektrárne. Pre prípad jeho úniku bol v tíme k dispozícii strelec, ktorý bol pripravený balón zostreliť. 

Nepriaznivé počasie práce oddialilo a manažér kapely Steve O'Rourke na druhý deň prác, 3. decembra, 1976, rezerváciu strelca nezabezpečil. V ten deň sa balón z kotvenia vytrhol a tím ho stratil z dohľadu. Prasa preletelo cez letisko Heathrow, čo malo za následok paniku a zrušenie letov. K incidentu bola prizvaná aj policajná helikoptéra, ktorá sa bez úspechu vrátila, nakoľko prasa nabralo výšku 1 524 metrov, čo bolo vtedy nad jej možnosti. Piloti približujúcich sa lietadiel dostali výstrahu, že sa v ich letovej dráhe môže vyskytnúť obrovské ružové prasa. Neskôr ho zaregistrovali vojenské radary v blízkosti Chathamu v Kentskom grófstve vo výške 5 500 metrov ako letí ďalej na východ smerom na Nemecko. Prasa, bez vážnejšieho poškodenia, nakoniec pristálo v Kente v poli pri meste Chatham, asi 50 kilometrov od Londýna, no letieť ho videli aj nad prielivom La Manche, takže prekonalo pomerne dlhú trasu. Miestny farmár bol z toho seriózne rozčarovaný, že tento objekt vystrašil jeho kravy. Balón opravili a fotenie pokračovalo aj na tretí deň. Keďže prvé fotografie elektrárne boli považované za lepšie, vznikla napokon koláž, pre ktorú prekryli obrázok prasaťa fotografiou, ktorú na mieste urobil profesionálny fotograf Howard Bartrop z obytného bloku susediacich bytov.

Nafukovacie lietajúce prasa sa stalo jednou zo základných rekvizít koncertov kapely Pink Floyd, ako aj sólových koncertných turné Rogera Watersa. Prvým balónom bola prasnica známa ako Algie, ktorú začali ešte spoločne používať pre propagáciu albumu *Animals*. Neskôr, po Watersovom odchode, na turné v rokoch 1987 – 1989 skupina pridala prasaťu semenníky, k čomu David Gilmour poznamenal, že je to pokus obísť Rogera, na ktorého po odchode z kapely prešli aj autorské práva na požitie obrazu prasnice Algie.

V krátkom filme *Isles of Wonder*, ktorý natočil Danny Boyle a ktorý sa premietal ako súčasť otváracieho ceremoniálu Letných olympijských hier 2012 v Londýne, kamera prejde po dĺžke rieky Temže, od jej malého prameňa na vidieku až po miesto Olympiády. Počas preletu je možné vidieť aj prasa, ktoré sa vznáša nad elektrárňou Battersea.

Téma albumu pokračuje na obale s obrázkami nahrávok. Štítok na jednej strane zobrazuje pohľad z objektívu, rybieho oka, na psa a na anglický vidiek a na druhej strane je prasa a ovca v rovnakom prostredí. Masonov rukopis je použitý ako typ písma v celom balení. Brána obsahuje monochromatické fotografie spustošenia okolia elektrárne.

Publikovanie albumu
-------------------

Dva dni pred vydaním albumu *Animals* dovysielala stanica Capital Radio reláciu *The Pink Floyd Story* a večer v elektrárni prebehla tlačová konferencia. Na vysielanie mal pôvodne exkluzivitu DJ Nicky Horne, ktorý od polovice decembra vysielal *The Pink Floyd Story*, no kópiu dostal aj John Peel, ktorý deň predtým odvysielal aj celý album.

Album *Animals* dal vydavateľ Harvest Records na trh v Spojenom kráľovstve dňa 21. januára 1977, v Spojených štátoch ho dňa 12. februára vydalo vydavateľstvo Columbia Records. V Spojenom kráľovstve bol album v rebríčkoch druhý, v USA sa dostal na tretiu pozíciu. Vďaka albumu a celému hudobnému katalógu skupiny v *Guinessovej knihe britských hitových albumov*, „skupina Pink Floyd porazila skupinu ABBA v počte najviacej týždňov v rebríčku. Bol to rekord do roku 1977: zo 106 na 108. Dňa 31. januára 1995 bol album *Animals* v Spojených štátoch certifikovaný ako štvoprnásobne platinový.

Originálne vydanie albumu vydavateľstvom Columbia Records v USA a Harvest Records v Spojenom kráľovstve bolo neskôr digitálne remastrované na CD v roku 1994 firmou EMI v UK, roku 1997 bola vydaná zvukovo vylepšená digitálne remastrovaná verzia firmou Columbia Records v USA, Kanade, Austrálii, Južnej Amerike a Japonsku. Vynovené vydanie bolo vydané v apríli roku 2000 firmou Capitol Reacords. Firma EMI vydala v Kanade, Austrálii, Južnej Amerike a Japonsku vynovené vydanie z roku 1997 s ilustračnými obrázkami z jej európskej edície. V októbri v roku 2022 vyšla remixovaná verzia albumu s aktualizovanou vizualizáciou obalu. Túto verziu remixoval v roku 2018 James Guthrie.

Koncertné turné
---------------

Turné k albumu, nazvané In the Flesh Tour, sa začalo v deň jeho vydania prvým koncertom v nemeckom Dortmunde. Potom vo februári pokračovalo cez kontinentálnu Európu, v marci bolo v Spojenom kráľovstve, v apríli a máji bola kapela tri týždne v Spojených štátoch a v júni a v júli ďalšie tri týždne turné v USA pokračovalo. Súčasťou v predstaveniach počas hrania skladieb s témou prasiat bolo aj vznášanie nafúknutého balóna Algie. Táto verzia prasaťa, ktorá sa vznášala nad publikom bola lacnejšia a bola napustená výbušným plynom. Pri jednej príležitosti bol slabý propán nahradený zmesou kyslíka a acetylénu. Táto zmes, ktorá sa používa aj pri zváraní autogénom, je prudko horľavá, čo spôsobilo masívny (a nebezpečný) výbuch.

Počas koncertov sa ku kapele pripojil aj Dick Parry a Snowy White, no vzťahy v kapele boli celkovo veľmi napäté. Waters na vystúpenia prichádzal osobitne a odchádzal preč okamžite po skončení každého predstavenia. Pri jednej príležitosti Wright odletel naspäť do Anglicka a vyhrážal sa, že od kapely odíde. Problémom bola aj veľkosť miest. V Chicagu im promotéri tvrdili, že vypredali bežnú kapacitu štadióna Soldier Field, čo bolo súhrnne 67 000 osôb. Watersovi s O'Rourkem sa táto informácia nepozdávala, tak si najali si helikoptéru, fotografa a právnika a zistili, že skutočná účasť bola 95 000 divákov, čím vznikla strata z tržby vo výške okolo 640 000 dolárov.

Na konci turné Gilmour nadobudol dojem, že skupina už dosiahla v svojom úspechu na úroveň, o ktorú sa jej členovia vo svojej kariére usilovali a že už nič viac dosiahnuť nemôžu.

V júli 1977, v posledný deň na Olympijskom štadióne v Montreale, malá skupina hlučných a vzrušených fanúšikov v prvom rade popudila Watersa do takej miery, že jedného z nich opľul. Nebol jediným človekom, ktorý sa cítil deprimovaný z hrania pre také veľké publikum. Aj Gilmour sa odmietol pripojiť k svojim spoluhráčom, pri ich treťom hudobnom prídavku. Waters sa neskôr o tom bavil s producentom Bobom Ezrinom. Hovoril mu o svojom pocite odcudzenia na turné a o tom, ako má niekedy chuť postaviť múr, aby sa ním od publika oddelil. Incident s opľutím sa neskôr stal základom nového konceptu, ktorý sa nakoniec stal jedným z najúspešnejších projektov kapely pod názvom *The Wall*.

Odozvy kritiky
--------------

Britský hudobný týždenník *NME* opísail album *Animals* ako „jeden z najextrémnejších, neúprosných, trýznivých a úplne ikonoklastických kúskov hudby, aké dovtedy vzišli na denné svetlo", Frank Rose z časopisu *Rolling Stone* albumom ohromený nebol a napísal: „Floyd z roku 1977 sa stal zatrpknutým a mrzutým. Sťažujú sa na duplicitu ľudského správania (a potom svoje piesne pomenovávajú po zvieratách – chápete?). Tvária sa, ako keby to práve objavili: ich posolstvo sa stalo zbytočným a otravným." Robert Christgau z amerického spravodajského a kultúrneho týždenníka *The Village Voice* dal albumu hodnotenie „B+". Negatívnu reakciu považoval za príliš cynickú, pričom odôvodnil, že album funguje jednoducho ako „kus dobre zostavenej politickej programovej hudby: lyrickej, škaredej a burcujúcej. A všetko je na správnych miestach".

Historický význam
-----------------

Vo svojej autobiografii, *Inside Out*, Nick Mason napísal, že tvrdosť, ktorú cítiť z albumu pri porovnávaní s predchádzajúcimi projektami kapely mohla byť výsledkom „pracovnej atmosféry v štúdiu" a podvedomej reakcie na obvinenia niektorých punkových umelcov, že hudobné skupiny ako je Pink Floyd reprezentujú „rockových dinosaurov".

Gilmour o albume v relácii *Westwood One's Pink Floyd 25th Anniversary Special* povedal*:* „Nemyslím si, že toto bolo jedno z najproduktívnejších období nášho života. Použili sme dve skladby, ktoré pochádzali z roku '74 a zmenili sme im názvy, upravili sme ich a pridali na album." Wright v roku 1994 v relácii BBC *Omnibus Special* povedal: „Veľa hudby na albume sa mi naozaj nepáčilo. Nepracoval som na svojich veciach naň a ani som nemal nič, čo by som naň pridal. Hral som dobre, ale neprispieval som ako autor a Roger o to ani nestál. Album *Animals* bol začiatok, ktorý v kapele naštartoval jeho ego."

### Reedície albumu

V roku 1985 album *Animals* vyšiel na reedícii na CD, v Spojených štátoch to bolo v roku 1987. V roku 1994 album vyšiel digitálne remastrovaný s vynoveným dizajnom, v roku 1997 v limitovanej edícii vyšiel digitálne remastrovaný na vinylovej LP platni. V tom istom roku vyšlo v USA aj vydanie albumu k jeho výročiu. V roku 2000 nasledovalo nové vydanie albumu u firmy Capitol Records. Album je zahrnutý v zbierkach pre boxsety: *Shine On* (1992), *Oh, By The Way* (2007) a 2011 *Why Pink Floyd...?* (2011), ako aj ako samostatný CD nosič k edícii *Discovery*.

V rozhovore z apríla 2020 Waters povedal, že presadzoval vydanie remixovaného a remastrovaného vinylu *Animals* od Jamesa Guthrieho, no Gilmour a Mason toto odmietli.. V júni 2021 Waters vydal vyhlásenie, v ktorom oznámil nové vydanie so stereo priestorovými mixmi 5.1. Waters uviedol ako dôvod meškania spor medzi ním a Gilmourom, ktorý v zbierke poznámok spísaných Markom Blakeom, zverejnil na svojej webovej stránke. Remix bol v najluxusnejšej verzii vydaný 7. októbra 2022 na vinyle, CD, Blu-rayovom nosiči, DVD kópiami remixu a s 32-stranovou knižkou. Dňa 16. septembra 2022 bolo vydané exkluzívne prostredníctvom Acoustic Sounds hybridné viackanálové SACD stereo a priestorových remixov. Skupina vydala remix skladby „Dogs" z roku 2018 ako digitálny singel 22. júla 2022. Reedícia sa umiestnila na 21. mieste v rebríčku *Billboard* 200, čo bola najvyššia pozícia od marca 1977.

Zoznam skladieb
---------------

| 
Prvá strana |
| --- |
| # | Názov skladby | Zložil(i) | Spev | Dĺžka |
| 1. | „Pigs on the Wing (Part 1)"   | Roger Waters | Waters | 1:25 |
| 2. | „Dogs"   | Waters, David Gilmour | Gilmour, Waters | 17:03 |

| 
Druhá strana |
| --- |
| # | Názov skladby | Zložil(i) | Spev | Dĺžka |
| 3. | „Pigs (Three Different Ones)"   | Waters | Waters | 11:25 |
| 4. | „Sheep"   | Waters | Waters | 10:25 |
| 5. | „Pigs on the Wing (Part 2)"   | Waters | Waters | 1:23 |

Výroba albumu
-------------

Skupina Pink Floyd
* Roger Waters – spev, basová gitara, akustická gitara, rytmická gitara, vocoder, páskové efekty, koncepcia dizajnu obalu
* David Gilmour – gitary, basová gitara, spev, talkbox, syntetizátor
* Richard Wright – Hammond organ, klavír Fender Rhodes, klavír Yamaha, ARP string synthesizer, Minimoog, Farfisa, clavinet, vokály
* Nick Mason – bicie, perkusie, páskové efekty, grafika

Hostia
* Snowy White – gitarové sólo (na 8 stopovom kartridžovom systéme v skladbe „Pigs on the Wing")

Produkcia
* Pink Floyd – producenti
* Brian Humphries – technik nahrávania
* Doug Sax, James Guthrie – remastering v roku 1992, v štúdiu The Mastering Lab
* James Guthrie, Joel Plante – 2011 remastering v roku 2011, v štúdiu das boot recording
* Hipgnosis – dizajn
* E.R.G. Amsterdam – dizajn nafukovacieho prasaťa
* Storm Thorgerson – organizácia realizácie dizajnu
* Aubrey Powell – organizácia realizácie dizajnu, fotografie
* Peter Christopherson – fotografie
* Howard Bartrop – fotografia na obale
* Nic Tucker – fotografie
* Bob Ellis – fotografie
* Rob Brimson – fotografie
* Colin Jones – fotografie

Rebríčky
--------

Koncoročné výsledky predaja albumu *Animals*| Rebríček (1977) | Pozícia |
| --- | --- |
| Australia Albums (Kent Music Report) | 19 |
| Austrian Albums (Ö3 Austria) | 4 |
| Dutch Albums (Album Top 100) | 15 |
| German Albums (Offizielle Top 100) | 4 |
| New Zealand Albums (RMNZ) | 23 |
| UK Albums (OCC) | 11 |
| US *Billboard* 200 | 48 |

Certifikácie a predaj
---------------------

Certifikácie a predaj albumu *Animals*| Krajina | Certifikácie | Predaj |
| --- | --- | --- |
| Brazil |  | 60,000 |
| Canada | 2× Platinum | 200 000^ |
| France | Platinum | 400 000\* |
| Germany | Platinum | 500 000^ |
| Italy*sales since 2009* | Platinum | 60 000\* |
| United Kingdom | Gold | 100 000^ |
| United States | 4× Platinum | 4 000 000^ |
| \*predaj je pre certifikáciu hodnotený samostatne^zasielanie je pre certifikáciu hodnotené samostatnexnešpecifikované údaje sú na certifikáciu založené samostatnedouble-daggerpredaj/streaming sú pre certifikáciu hodnotené samostatne |

Referencie
----------

1. ↑   *Pink Floyd - Animals Album Reviews, Songs & More | AllMusic* [online]. [Cit. 2023-09-11]. Dostupné online. (po anglicky)
2. ↑  CHRISTGAU, Robert. *Christgau's Record Guide: Rock Albums of the Seventies*. [s.l.] : Ticknor & Fields, 1981. ISBN 089919026X. Consumer Guide '70s: P.
3. ↑  MCCORMICK, Neil. Pink Floyd's 14 studio albums rated. *The Daily Telegraph* (London), 20 May 2014. Dostupné online [cit. 2014-07-18].
4. ↑  Larkin 2011, s. 2065–66.
5. ↑   *Pink Floyd* Animals' **[online]. Acclaimed Music. Dostupné online. Archivované 2015-09-22 z originálu.**
6. ↑   *MusicHound Rock: The Essential Album Guide*. Farmington Hills, MI : Visible Ink Press, 1999. Dostupné online. ISBN 1-57859-061-2. S. 872.
7. ↑   *Album review* [online]. pitchfork.com. Dostupné online.
8. ↑  GARRATT, John. *Pink Floyd: Animals* [online]. 22 November 2011. Dostupné online.
9. ↑  SHEFFIELD, Rob. *Pink Floyd: Album Guide* [online]. 2 November 2004. Dostupné online. Archivované 2011-02-17 z originálu.
10. ↑  HULL, Tom. *Grade List: Pink Floyd* [online]. n.d.. Dostupné online.
11. ↑   *Pink Floyd | The Official Site* [online].. Dostupné online.
12. 1 2 3  Mason 2005
13. ↑  Blake 2008
14. 1 2 3  Povey 2007
15. ↑  Blake 2008
16. ↑  Blake 2008
17. ↑  Mason 2005
18. 1 2  Schaffner 1991
19. ↑  Blake 2008
20. ↑  Povey 2007
21. ↑   *The guide to United States popular culture*. Popular Press, 15 June 2001. S. 610. ISBN 978-0-87972-821-2.
22. ↑  Schaffner 1991
23. ↑  Blake 2008
24. ↑  Shea 2009
25. 1 2  Blake 2008
26. ↑  Shea 2009
27. ↑  Mabbett 1995
28. ↑  Mabbett 1995
29. ↑  Blake 2008
30. ↑  Povey 2007
31. ↑   *Jeffrey Shaw, Pig for Pink Floyd* [online]. medienkunstnetz.de. Dostupné online.
32. ↑  Nick Mason: Pink Floyd (2007- český preklad knihy *Inside Out*) ISBN 978-80-7381-111-2
33. 1 2 3  Blake 2008
34. ↑  Mason 2005
35. ↑   *Animals Trivia and Quotes* [online].. Dostupné online. Archivované 2011-06-11 z originálu.
36. ↑   *Opening Ceremony: The Isles of Wonder – Video* [online]. NBC Olympics. Dostupné online.
37. ↑   *Pink Floyd | The Official Site* [online].. Dostupné online.
38. 1 2  Povey 2007
39. ↑  
	* Roberts, David (editor). *The Guinness Book of British Hit Albums*, p18. Guinness Publishing Ltd. 7th edition (1996). ISBN 0-85112-619-7
40. ↑   *Searchable database* [online]. riaa.com. Dostupné online. Archivované 2007-06-26 z originálu.
41. ↑   *Pink Floyd - Animals (2018 Remix)* [online]. 2022-10-07, [cit. 2023-09-10]. Dostupné online. (po anglicky)
42. ↑  Mason 2005
43. ↑  Blake 2008
44. ↑  Blake 2008
45. ↑  Mason 2005
46. 1 2  Mason 2005
47. ↑  Povey 2007, s. 217.
48. ↑  Blake 2008
49. ↑  ROSE, Frank. *Pink Floyd* Animals' **[online]. 24 March 1977. Dostupné online. Archivované 2008-06-18 z originálu.**
50. ↑  CHRISTGAU, Robert. Christgau's Consumer Guide. *The Village Voice* (New York), 25 April 1977. Dostupné online [cit. 2014-07-18].
51. ↑  Mason 2005
52. ↑   '*RS Interview: Special Edition' With Roger Waters* [online]. 2020-04-16. Dostupné online. (po anglicky)
53. ↑   *Roger Waters Announces 'Animals' Deluxe Edition, Plans for a Memoir* [online]. 2021-06-01. Dostupné online.
54. ↑  KREPS, Daniel. *Pink Floyd Put Bickering Aside to Finally Announce 'Animals' Reissue* [online]. Rolling Stone, 30 June 2022. Dostupné online.
55. ↑  *Animals* (Booklet). Pink Floyd. EMI (7243 8 29748 2 6). 1994.CS1 maint: others in cite AV media (notes) (link)
56. ↑  *Animals* (Booklet). Pink Floyd. Capitol Records (50999 028951 2 3). 2011.CS1 maint: others in cite AV media (notes) (link)
57. ↑  KENT, David. *Australian Chart Book 1970–1992*. illustrated. vyd. St Ives, N.S.W. : Australian Chart Book, 1993. ISBN 0-646-11917-6. S. 429.
58. ↑   *Jahreshitparade Alben 1977* [online].. Dostupné online.
59. ↑   *Jaaroverzichten – Album 1977* [online].. Dostupné online.
60. ↑   *Top 100 Album-Jahrescharts* [online]. offiziellecharts.de. Dostupné online. (po nemecky)
61. ↑   *Top Selling Albums of 1977 — The Official New Zealand Music Chart* [online]. Recorded Music New Zealand. Dostupné online.
62. ↑   *Top Albums 1977* [online]. 24 December 1977. S. 14. Dostupné online. Archivované 2021-03-09 z originálu.
63. ↑   *Top Billboard 200 Albums – Year-End 1977* [online].. Dostupné online.
64. ↑  SOUZA, Tarik de. *Balladas De Pink Floyd Contra A Guerra* [online]. 22 April 1983. S. 40. Dostupné online.
65. ↑   *Canadian album certifications – Pink Floyd – Animals* [online]. Music Canada. Dostupné online.
66. ↑   *French album certifications – Pink Floyd – Animals* [online]. Syndicat National de l'Édition Phonographique. Dostupné online. (French)
67. ↑   *Gold-/Platin-Datenbank (Pink Floyd; 'Animals')* [online]. Bundesverband Musikindustrie. Dostupné online. (German)
68. ↑   *Italian album certifications – Pink Floyd – Animals* [online]. Federation of the Italian Music Industry. Dostupné online. (Italian) *Select* Album e Compilation *in the field* Scegli la sezione*. Select Week* -- *and Year* ----*. Enter* Pink Floyd *in the field* Artista*. Click* Avvia la ricerca
69. ↑   *British album certifications – Pink Floyd – Animals* [online]. British Phonographic Industry. Dostupné online.  *Enter* Animals *in the field* Search*. Select* Title *in the field* Search by*. Select* album *in the field* By Format*. Click* Go
70. ↑   *American album certifications – Pink Floyd – Animals* [online]. Recording Industry Association of America. Dostupné online.  *If necessary, click* Advanced*, then click* Format*, then select* Album*, then click* SEARCH

### Poznámky

1. ↑  EMI CDP 7461282
2. ↑  Columbia CK 34474
3. ↑  EMI CD EMD 1060
4. ↑  EMI EMD 1116
5. ↑  Columbia CK 68521
6. ↑  Capitol CDP 724382974826
7. ↑  EMI 50999 028951 2 3

### Bibliografia a zdroje

* BLAKE, Mark. *Comfortably Numb – The Inside Story of Pink Floyd*. [s.l.] : Da Capo Press, 2008. Dostupné online. ISBN 978-0-306-81752-6.
* LARKIN, Colin. *The Encyclopedia of Popular Music*. [s.l.] : Omnibus Press, 2011. ISBN 978-0-85712-595-8.
* MASON, Nick. *Inside Out – A Personal History of Pink Floyd*. Ed. Philip Dodd. Paperback. vyd. [s.l.] : Phoenix, 2005. ISBN 0-7538-1906-6.
* MABBETT, Andy. *The Complete Guide to the Music of Pink Floyd*. [s.l.] : Omnibus Pr, 1995. ISBN 0-7119-4301-X.
* POVEY, Glenn. *Echoes*. [s.l.] : Mind Head Publishing, 2007. Dostupné online. ISBN 978-0-9554624-0-5.
* SCHAFFNER, Nicholas. *Saucerful of Secrets*. 1st. vyd. [s.l.] : London: Sidgwick & Jackson, 1991. ISBN 0-283-06127-8.
* SHEA, Stuart. *Pink Floyd FAQ: Everything Left to Know ... and More!*. [s.l.] : Backbeat Books, 2009. ISBN 978-1-61713-394-7.

* CHRISTGAU, Robert. Pink Floyd Fills an Arena. *The Village Voice*, 18 July 1977. Dostupné online.

| * z
* d
* u
Pink Floyd |
| --- |
| 
* **Syd Barrett**
* **David Gilmour**
* **Nick Mason**
* **Roger Waters**
* **Richard Wright**

 |
| Štúdiové albumy | 
* *The Piper at the Gates of Dawn*
* *A Saucerful of Secrets*
* *More*
* *Ummagumma*
* *Atom Heart Mother*
* *Meddle*
* *Obscured by Clouds*
* *The Dark Side of the Moon*
* *Wish You Were Here*
* *Animals*
* *The Wall*
* *The Final Cut*
* *A Momentary Lapse of Reason*
* *The Division Bell*
* *The Endless River*

 |
| Koncertné albumy | 
* *Ummagumma*
* *Delicate Sound of Thunder*
* *Pulse*
* *Is There Anybody Out There? (The Wall Live 1980–81)*

 |
| Kompilácie | 
* *The Best of the Pink Floyd / Masters of Rock*
* *Relics*
* *A Nice Pair*
* *A Collection of Great Dance Songs*
* *Works*
* *1967: The First Three Singles*
* *Echoes: The Best of Pink Floyd*
* *The Best of Pink Floyd: A Foot in the Door*

 |
| Box sety | 
* *Shine On*
* *Oh, by the Way*
* *Discovery*

 |
| Koncertné filmy | 
* *Live at Pompeii*
* *Delicate Sound of Thunder*
* *London '66–'67*
* *Pulse*

 |
| Filmy | 
* *The Wall*
* *The Final Cut*

 |
| Dokumentárne filmy | 
* *The Pink Floyd and Syd Barrett Story*
* *The Making of The Dark Side of the Moon*
* *London '66–'67*
* *The Story of Wish You Were Here*

 |
| Soundtracky | 
* *San Francisco*
* *The Committee*
* *Tonite Let’s All Make Love in London*
* *Zabriskie Point*
* *Music from the Film More*
* *Obscured by Clouds*
* *Pink Floyd: The Wall*
* *La Carrera Panamericana*

 |
| Single | 
* „Arnold Layne"
* „See Emily Play"
* „Flaming"
* „Apples and Oranges"
* „It Would Be So Nice"
* „Let There Be More Light"
* „Point Me at the Sky"
* „The Nile Song"
* „One of These Days"
* „Free Four"
* „Money"
* „Us and Them" / „Time"
* „Have a Cigar"
* „Another Brick in the Wall (Part II)"
* „Comfortably Numb"
* „Run Like Hell"
* „When the Tigers Broke Free"
* „Not Now John"
* „Learning to Fly"
* „On the Turning Away"
* „One Slip"
* „Take It Back"
* „High Hopes"
* „Wish You Were Here (live)"
* „Louder than Words"

 |
| Nesinglové piesne | 
* „Astronomy Domine"
* „Lucifer Sam"
* „Pow R. Toc H."
* „Another Brick in the Wall"

 |
| Turné | 
* World Tour 1968
* The Man and the Journey Tour
* Atom Heart Mother World Tour
* Meddle Tour
* Dark Side of the Moon Tour
* 1974
* Wish You Were Here Tour
* In the Flesh Tour
* The Wall Tour
* A Momentary Lapse of Reason Tour
* The Division Bell Tour

 |
| Producenti a inžinieri | 
* Clive Brooks
* Joe Boyd
* Bob Ezrin
* Martin Glover
* James Guthrie
* Andy Jackson
* John Leckie
* Phil Manzanera
* Alan Parsons
* John Elder Robison
* Doug Sax
* Norman Smith
* Chris Thomas
* Peter Watts

 |
| Nahrávacie štúdiá | 
* Abbey Road
* Astoria
* Britannia Row
* Hookend

 |
| Súvisiace články | 
* Diskografia
* Videografia
* Zoznam skladieb
* Sprievodní hudobníci
* The Black Strat
* Bob Klose
* Blackhill Enterprises
* Steve O'Rourke
* Ian Emes
* Azimuth Co-ordinator
* Pigs
* Dark Side of the Rainbow
* „The Man and The Journey"
* *Music from The Body*
* Publius Enigma
* 19367 Pink Floyd
* Roy Harper
* Pink Anderson & Floyd Council
* Inside Out: A Personal History of Pink Floyd
* Jon Carin
* Snowy White
* Bob Ezrin
* Hipgnosis
* Storm Thorgerson

 |